钦定古今图书集成/理学汇编/文学典/第103卷 > 朱讷
## 钦定古今图书集成/理学汇编/文学典/第103卷 > 朱讷

按《扬州府志》：“讷字存仁，宝应人。成化丁酉举于乡，授
鄞县。今鄞有权贵，人争事之，讷独与抗，裁抑其家，以
是中伤。调长阳，移江陵，历三邑，皆著惠政。丁母忧归，
遂不起。少以燕诗得名。诗云：‘三月巢干雏未成，茅堂
来往日营营。说残午梦千声巧，剪破春愁两尾轻。宫
柳阴浓金锁合，水芹香细绿波晴。画栏十二无人倚，
一半梨花一半鹦’。”有《江陵集》二卷行世。